Dit is in beginsel soortgelyk aan die VW Cross Polo. Die Mazda CX-3 is gebaseer op die Mazda2-supermini, wat ’n mens ook as Mazda se Polo kan beskryf.
Die CX-3 is tans ’n vreeslik gesogte produk omdat dit uitstekende waarde vir geld bied. Die ontwerp is aggressief en stylvol, en hy lyk baie duurder as wat hy eintlik is. Daarin lê sy wenresep.
’n Mazda-klant koop deesdae dus uit die staanspoor ’n premium-produk en die gekose afwerkingsvlak bepaal hoeveel jy bereid is om te betaal vir daai premium-gevoel.